TYIN tegnestue Arkitekter

Allerede dette første større prosjektet deres, «Soe Ker Tie»-husene i Thailand, har vunnet flere priser. De har også mottatt priser for sine senere arbeider, og har vært presentert i alle de viktigste internasjonale arkitekturtidsskriftene og på flere utstillinger. I 2016 var de det eneste nordiske arkitektkontoret som var utvalgt til å delta i den sentrale utstillingen ved Arkitekturbiennalen i Venezia.

I 2019 ble TYIN nedlagt. To av arkitektene, Andreas Grøntvedt Gjertsen og Ørjan Nyheim, etablerte samme år et nytt firma, Fur arkitekter, mens Yashar Hanstad begynte å arbeide hos Agraff arkitektur. 

 Utdannelse og karriere 
miniatyr|Meti School, Bangladesh. Arkitekt: Anna Heringer.
miniatyr|Paviljong i  Alabama. Arkitekt: Rural Studio
Gjertsen og Hanstad var ferdig utdannet og fikk sin mastergrad i arkitektur fra NTNU i 2010. 
De omtaler seg selv som byggende arkitekter,Almaas (2013), s. 29 og vekslingen mellom å prosjektere og bygge fikk de prøve allerede I studietiden. Ved Fakultet for arkitektur og  billedkunst får studentene, i tillegg til teoretiske fag og prosjektfag, øve på å bygge i full målestokk allerede det første semesteret. Hanstad og Gjertsen har dessuten deltatt på workshops med blant andre den finske arkitekten Sami Rintala. 

Mens de var studenter, vant de en konkurranse om ominnredning av den store ankomsthallen, Rundhallen, i Studentersamfundet i Trondhjem, og var selv med og bygget prosjektet. Denne måten å arbeide på har de også gjennomført i senere arbeider.

Selv har de gitt sin NTNU-lærer professor Hans Skotte, mye av æren for at de engasjerte seg i utviklingsland, og etterhvert etablerte eget firma: «Without his early mentorship, TYIN would never have been».«Uten hans tidlige veiledning, ville TYIN aldri ha eksistert.» TYINs omtale av Skottes betydning, fra utstillingen Friends of TYIN . De understreker også den betydning andre lærere, som Rintala og Ole Jørgen Bryn, har hatt for deres utvikling. De trekker frem deres jordnærhet og mot, og evnen til å få de unge arkitektene bort fra å designe for å designe, og lede dem i retning en nødvendighetens arkitektur.Beroš (2012), s. 142 & s. 134

Etter at TYIN fikk realisert sine prosjekter i Thailand mens de ennå var studenter, har flere av arkitektstudentene ved NTNU fulgt i deres fotspor. Med deltagelse, bærekraft og utvikling som mål, har studentene gjort mastergradsprosjekter, og selv vært med på å bygge, blant annet i Uganda, på Haiti og Filippinene, med lærere fra fakultetet og TYIN som veiledere.Kort informasjon fra fakultetets årsmelding 2010

TYINs arkitektur er omtalt som en «nødvendighetens arkitektur». Den er kjennetegnet ved at den er enkel, konstruktivt forståelig og bærekraftig, både når det gjelder materialvalg, byggeprosess og samfunnet den inngår i. Utgangspunktet for engasjementet i Thailand, og i senere prosjekter, har vært et ønske om å gi arkitekturen en sosial mening. De har selv vært til stede og engasjert seg i lokalsamfunnene der de har jobbet, og involvert brukerne både i utvikling og bygging av prosjektene. De bruker i størst mulig grad lokale byggematerialer og lokal arbeidskraft. Enkelte av prosjektene er gjennomført som workshops for arkitektstudenter fra arkitektfakultetet ved NTNU og andre arkitektskoler. TYIN-arkitektenes holdning er at estetikk er viktig, og at deres arkitektur skal være «veldig byggbar». 

Arkitekter som har vært til inspirasjon og er blitt rollemodeller for TYIN, på ulike vis, er Nabeel Hamdiom Hamdi på Spatial Agencys nettsted, Rural StudioRural Studios nettsted og Anna Heringer, arkitekter som i stor grad forsøker å forbedre menneskers kår gjennom sin arkitektur.Beroš (2012), s. 137 & 147

Fra 2011 arbeidet TYIN i hovedsak i Norge. I tillegg til å drive TYIN tegnestue, ble både Hanstad og Gjertsen fra samme år ansatt som universitetslektorer ved Fakultet for arkitektur og billedkunst, NTNU. I 2016 fikk begge stilling som førsteamanuensis ved fakultetets Institutt for byggekunst, form og farge.Ansatte ved Institutt for byggekunst, form og farge pr. august 2016

 Arbeider (utvalg) 
miniatyr|Privat hytte på Skardsøya (2016)
 2009 «Soe Ker Tie»-husene,Husene har fått navnet «Soe Ker Tie» etter det lokale navnet for sommerfugler, på grunn av sin lette form, med tak nesten som vinger. Se: Slessor, Catherine (November 2009) «Soe Ker Tie Houses by Tyin Tegnestue, Noh Bo, Tak, Thailand». I: Architectural Review  Thailand.Disse husene er senere totalt ombygget, uten at TYIN har vært i bildet. Se: Almaas (2013), s. 31
 2009 Safe Haven Orphanage, bibliotek. Ban Tha Song Yang, Thailand.
 2009 Safe Haven Orphanage, badehus. Ban Tha Song Yang, Thailand
 2009 Old Market Library, Bangkok, Thailand.
 2011 Klong Toey Community Lantern, felles møteplass for kultur og lek, Bangkok, Thailand.
 2011 Cassia Co-op Training Centre, Sumatra.
 2011 Privat naust, Aure, Møre og Romsdal.
 2013 «Lyset på Lista», utsiktspunkt og utstillingsrom, Lista.  
 2016 Privat hytte, Skardsøya, Møre og Romsdal.

 Hedersbevisninger (utvalg) 
miniatyr|Safe Haven Library (2009) 
 2009 ArchDaily Building of the Year, Museums and Libraries Winner International (prosjekt: «Safe Haven Library»)ArchDaily-prisvinnere 2009  (engelsk)
 2010 Best of TIDA, Eco and Conservation Award Winner Thailand
 2010 International Sustainability Award, Sustainable Building Second Italy
 2010 Making Space Awards Winner Scotland
 2010 The Earth Awards, Social Justice Award Winner UK
 2010 WA Awards 10th Cycle Winner International

 2011 Architecture of Necessity Honorable Mention Sweden
 2011 Dedale Minosse Award Winner Italy
 2011 Great Places Award Finalist UK
 2011 The International Architecture Awards Winner International
 2011 WA Awards 11th Cycle Winner International
 2012 AR+d Emerging Architecture Awards High Commendation International
 2012 Archdaily Building of the Year, Educational Winner International
 2012 Civic Trust Awards Shortlisted UK
 2012 Curry Stone Design Prize Nominated US
 2012 European Prize for Architecture Winner International
 2012 Global Award for Sustainable Architecture Winner International
 2012 Hise Award for Innovative and Sustainable Houses Nominated Slovenia
 2012 Iakov Chernikhov International Prize Nominated Russia
miniatyr|Privat naust, Aure (2011)
 2012 Mies van der Rohe Award Nominated International
 2012 Norsk Form Pris for Unge Arkitekter Winner Norway
 2012 Premio Ventanas al Futuro de la Arquitectura Winner Argentina
 2012 TED City 2.0 Winner International
 2013 Aga Khan Award Nominated International
 2013 Green Planet Award Award Member International
 2013 Innovation by Design Awards, Spaces category Winner International
 2014 Swiss Architecture Award Nominated Switzerland
 2014 Vassilis Sgoutas Prize Nominated International
 2014 Brick Awards Nominated International
 2014 Design for Experience Award Nominated International

 Utstillinger og workshops 
I 2016 var TYIN, som eneste skandinaviske arkitekter, utvalgt til å delta ved Arkitekturbiennalen i Venezia.ArchDailys presentasjon av biennaledeltagerne (engelsk)

De hadde også tidligere deltatt ved flere utstillinger, både med midlertidige installasjoner og andre presentasjoner av sine arbeider. I 2010 ble de invitert til å stille ut sammen med den tyske arkitekten Anna Heringer i Villa Noailles i Frankrike.Villa Noailles nettsted  Her presenterte de tidligere prosjekter, blant annet ved å bygge modeller av deler av dem i 1:1.

Enkelte av TYINs prosjekter, som biblioteket ved Safe Haven Orphanage i Thailand, er gjennomført som workshops med arkitektstudenter og arkitekter, i tillegg til lokale arbeidere. TYIN deltok også ved flere andre workshops.

 Referanser 

 Litteratur 






 Eksterne lenker 

 TYINs nettsted

Kategori:Norske arkitekter